CELEX: 32022D0848
Language: sl
Date: 2022-05-30 00:00:00
Title: Sklep Sveta (SZVP) 2022/848 z dne 30. maja 2022 o spremembi Sklepa (SZVP) 2020/1464 o spodbujanju učinkovitega nadzora nad izvozom orožja

31.5.2022   
               
               
                  SL
               
               
                  Uradni list Evropske unije
               
               
                  L 148/50
               
            
         SKLEP SVETA (SZVP) 2022/848
         z dne 30. maja 2022
         o spremembi Sklepa (SZVP) 2020/1464 o spodbujanju učinkovitega nadzora nad izvozom orožja
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 12. oktobra 2020 sprejel Sklep (SZVP) 2020/1464 (1).
                  
               
                     (2)
                  
                  
                     V Sklepu (SZVP) 2020/1464 je določeno, da se dejavnosti iz člena 1 sklepa izvajajo v obdobju 24 mesecev od datuma sklenitve sporazuma o financiranju iz člena 3(3) navedenega sklepa.
                  
               
                     (3)
                  
                  
                     
                        Bundesamt für Wirtschaft und Ausfuhrkontrolle (BAFA) je v svoji vlogi izvajalske agencije 9. februarja 2022 zaprosil Unijo za dovoljenje, da bi se obdobje izvajanje Sklepa (SZVP) 2020/1464 podaljšalo na 36 mesecev, tj. do 30. novembra 2023, in sicer zaradi težav, ki izhajajo iz nadaljujoče se krize zaradi pandemije COVID-19.
                  
               
                     (4)
                  
                  
                     BAFA je zaprosil tudi za dodatno konferenco za partnerske države, ki imajo napredne sisteme za nadzor izvoza, ter za dodatno srečanje, namenjeno vmesnemu ocenjevanju.
                  
               
                     (5)
                  
                  
                     Dejavnosti iz člena 1 Sklepa (SZVP) 2020/1464, vključno z dvema dodatnima dejavnostnima, ki sta dodani s tem sklepom Sveta, se lahko brez posledic za finančna sredstva izvajajo do 30. novembra 2023.
                  
               
                     (6)
                  
                  
                     Člen 5 Sklepa ter pododdelka 5.2.5, 5.2.6 in oddelek 10 Priloge k temu sklepu bi bilo potrebno ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep (SZVP) 2020/1464 se spremeni:
            
                        (1)
                     
                     
                        člen 5 se nadomesti z naslednjim:
                        
                           „Člen 5
                           Ta sklep začne veljati na dan sprejetja in preneha veljati 30. novembra 2023.“;
                        
                     
                  
                        (2)
                     
                     
                        Priloga se spremeni:
                        
                                    (a)
                                 
                                 
                                    besedilo pododdelka 5.2.5 se nadomesti z naslednjim:
                                    
                                                „5.2.5
                                             
                                             
                                                Konference za partnerske države z naprednimi sistemi za nadzor izvoza
                                                Projekt bo potekal v obliki dveh konferenc v Bruslju, vsaka bo trajala do dva dni. Vsaka konferenca bo služila kot forum za razprave na višji ravni med strokovnjaki Unije in visokimi predstavniki (na področju politike, izdajanja dovoljenj in izvrševanja) držav upravičenk z naprednimi sistemi za nadzor izvoza.
                                                Vsaka konferenca bo sodelujočim državam upravičenkam ponudila možnost, da:
                                                
                                                            (a)
                                                         
                                                         
                                                            prejmejo informacije o najnovejšem razvoju dogodkov v zvezi s trgovino z orožjem (npr. aktualni nabavni kanali, vpliv novih tehnologij in vprašanja, povezana z varnostno politiko, kot so hibridne grožnje) ter
                                                         
                                                      
                                                            (b)
                                                         
                                                         
                                                            razpravljajo in izmenjajo mnenja o tem, kako se lahko nedavne spremembe in izboljšave pri nadzoru nad trgovino z orožjem uvedejo v njihovem nacionalnem sistemu za nadzor nad izvozom.“;
                                                         
                                                      
                                          
                              
                                    (b)
                                 
                                 
                                    besedilo pododdelka 5.2.6 se nadomesti z naslednjim:
                                    
                                                „5.2.6
                                             
                                             
                                                Srečanja za ocenjevanje
                                                Da bi lahko ocenili in pregledali učinek dejavnosti na podlagi tega sklepa, bodo v Bruslju organizirana tri srečanja za ocenjevanje (dve vmesni in eno končno), po možnosti takoj za rednim srečanjem COARM.
                                                Srečanji za vmesno ocenjevanje bosta izvedeni v obliki delavnic, ki se ju udeležijo države članice. Delavnici lahko trajata največ en dan.
                                                Srečanje za končno ocenjevanje bo izvedeno v obliki dogodka v Bruslju, ki se ga udeležijo države upravičenke in države članice. Na srečanje za končno ocenjevanje se povabita največ dva predstavnika (ustrezna vladna uradnika) vsake države upravičenke.“;
                                             
                                          
                              
                                    (c)
                                 
                                 
                                    besedilo oddelka 10 se nadomesti z naslednjim:
                                    
                                                „10.
                                             
                                             
                                                Trajanje
                                                Projekt se konča 30. novembra 2023.“.
                                             
                                          
                              
                  
         
            Člen 2
            Ta sklep začne veljati na dan sprejetja.
         
         
            V Bruslju, 30. maja 2022
            
               
                  Za Svet
               
               
                  predsednica
               
               C. COLONNA
            
         
         
            (1)  Sklep Sveta (SZVP) 2020/1464 z dne 12. oktobra 2020 o spodbujanju učinkovitega nadzora nad izvozom orožja (UL L 335, 13.10.2020, str. 3).